ეიფორია (სერიალი)

ეიფორია (ინგლ. Euphoria) — ამერიკული თინეიჯერი დრამატული სერიალი, რომელიც შექმნა და დაწერა სემ ლევინსონმა HBO– სთვის. ის დაფუძნებულია ისრაელში წარმოებულ ამავე სახელწოდების სერიალზე.  ეიფორია-ში სიუჟეტი მიჰყვება საშუალო სკოლის სტუდენტების ჯგუფს მათი სექსუალური გამოცდილების, ნარკოტიკების, მეგობრობის, სიყვარულის, იდენტურობისა და ტრავმების მეშვეობით. სერიალში მონაწილეობს ზენდეია მთავარ როლში, სხვა მსახიობებს შორის კი არიან: მაუდი ატაპოუ, ანგუს ქლაუდი, ერიკ დეინი, ალექსა დეიმი, ჯეიკობ ელორდი, ბარბი ფერეირა, ნიკა კინგი, სტორმ რეიდი, ჰანთერ შაფერი, ალფი სმითი, სიდნი სუინი და კოლმან დომინგო. სერიალის პრემიერა შედგა 2019 წლის 16 ივნისს.  2019 წლის ივლისში სერიალი განახლდა მეორე სეზონით. ფილმის სპეციალური ორი ეპიზოდი 2020 წლის დეკემბერში და 2021 წლის იანვარში გამოვიდა.

ეიფორიამ კრიტიკოსებისგან ზოგადად პოზიტიური შეფასებები მიიღო. ისინი აქებდნენ მისი გადაღების სტილს, სიუჟეტის, მუსიკალურ გაფორმებას და მსახიობთა შესრულებებს (კერძოდ, ზენდეიას და შაფერის შესრულებები). სერიალმა მიიღო ნომინაციები ბრიტანეთის აკადემიის სატელევიზიო ჯილდოზე საუკეთესო საერთაშორისო პროგრამისთვის და TCA-ის ჯილდოს ნომინაცია დრამისათვის. თავისი შესრულებისთვის, ზენდეიამ მოიგო ემის ჯილდო და სატელიტის ჯილდო დრამატული სერიალის საუკეთესო მსახიობი ქალისთვის.

 წარმოება 

 განვითარება 
2017 წლის 1 ივნისს ცნობილი გახდა, რომ HBO მუშაობდა 2012 წლის ისრაელში შექმნილ სატელევიზიო სერიალის, ეიფორიას ადაპტაციას, რომელიც შექმნა რონ ლეშემმა, დაფნა ლევინმა და თმირა იარდენმა. ლევინსონმა სერიალის გარკვეული ნაწილი თავის თინეიჯერულ გამოცდილებაზე დაყრდნობით შექმნა. ასევე საკუთარ ბრძოლას შფოთვასთან, დეპრესიასთან და ნარკომანიასთან. მან თქვა: „არსებობს მუდმივი შფოთვა, რომელიც, ჩემი აზრით, ამ თაობაში არსებობს.“

2019 წლის 11 ივლისს სერიალის მეორე სეზონზე მუშაობა დაიწყო. 

სერიის სარეკლამო პლაკატების დიზაინი შექმნა Percival & Associated-მა. 

მეორე სეზონის დაწყებამდე HBO– მ ორი სპეციალური ეპიზოდის ეთერში გაშვება გადაწყვიტა. პირველი, სახელწოდებით „პრობლემები ყოველთვის არ გრძელდება", პრემიერა შედგა 2020 წლის 6 დეკემბერს და მიჰყვება რუეს ისტორიას, თუ როგორ გაუმკლავდა ჯულის მატარებლის სადგურზე დატოვებისა და რეციდივების შედეგებს.  მეორე სერია 2021 წლის 24 იანვარს გამოვა, რომელიც ისტორიას ჯულის მხრიდან გადმოსცემს.

 გადაღებები 
ფილმის დადასტურებულ გადასაღებ ადგილებს შორისაა: სონის სტუდია ლოს-ანჯელესში, ასევე დელ ამოს მოდის ცენტრი, ტორეისი, კალიფორნია და იულისეს გრანტის საშუალო სკოლა, ველი გლინში. მეორე სეზონის წარმოება დაიგეგმა 2020 წლის მეორე კვარტალში Deadline Hollywood-ის მონაცემებით, მეორე სეზონის სერიების გამოსვლის თარიღი COVID-19 პანდემიის გამო გაუქმდა.  

 მუსიკალური გაფორმება 
ეიფორია-ს მუსიკალური კომპოზიცია ინგლისელმა მომღერალმა, კომპოზიტორმა და პროდიუსერმა ლაბირინთმა დააკომპლექტა. მან როლინგ სტოუნთან ინტერვიუში განაცხადა: „როდესაც თინეიჯეობის პერიოდს იხსენებთ, ნახევრად ჯადოსნური ემოციები გეუფლება, მაგრამ ნახევრად გიჟურს და ნახევრად ფსიქოზურ ემოციებსაც გრძნობ. მინდოდა დავრწმუნებულიყავი, რომ მუსიკა მსგავს რაღაცებს წარმოქმნიდა.”  სიმღერა „All for Us", რომელსაც ლაბრინთი და ზენდეია ასრულებენ, მთელი პირველი სეზონის განმავლობაში გამოიყენებოდა, მაგრამ განსაკუთრებით გამორჩეულად გამოჩნდა სეზონის ფინალის დროს.

 რესურსები ინტერნეტში 

 სქოლიო 

კატეგორია:ინგლისურენოვანი ტელეპროგრამები
კატეგორია:HBO-ს სერიალები
კატეგორია:2010-იანი წლების ამერიკული დრამატული ტელესერიალები
კატეგორია:2020-იანი წლების ამერიკული დრამატული ტელესერიალები
კატეგორია:ტელესერიალები ანბანის მიხედვით